


**REPUBLIKA HRVATSKA**



**BJELOVARSKO-BILOGORSKA ŽUPANIJA**

**UPRAVNI ODJEL ZA PRORAČUN I JAVNU NABAVU**

KLASA: 400-08/17-01/01

UR.BROJ:2103/1-06-18-17

Bjelovar, 16. listopada 2018. god.

**UPUTE**

**ZA IZRADU II. REBALANSA PRORAČUNA BJELOVARSKO BILOGORSKE ŽUPANIJE ZA 2018. GODINU**

***Bjelovar, listopad 2018.***

**Okvirni limiti prijedloga financijskih planova**

**Upravni odjeli Županije**

U nastavku se navode podaci o okvirnim iznosim planiranih rashoda po odjelima Županije koji služe kao podloga za izradu prijedloga financijskog plana rebalansa za 2018. godinu

-u kunama-

|  |  |  |  |
| --- | --- | --- | --- |
| **NAZIV UPRAVNOG ODJELA** | **PLAN 2018.** | **REBALANS I**  **2018.** | **REBALANS II 2018.** |
| UPRAVNI ODJEL ZA POSLOVE ŽUPANIJKE SKUPŠTINE I OPĆE POSLOVE | 1.175.000,00 | 1.175.000,00 | 1.175.000,00 |
| KABINET ŽUPANA | 3.667.915,00 | 13.747.915,00 | 13.747.915,00 |
| UPRAVNI ODJEL ZA PRORAČUN I JAVNU NABAVU | 14.922.970,00 | 15.357.970,00 | 15.357.970,00 |
| UPRAVNI ODJEL ZA ZDRAVSTVO, SOCIJALNU ZAŠTITU I UMIROVLJENIKE | 365.519.258,00 | 366.350.662,00 | 366.350.662,00 |
| UPRAVNI ODJEL ZA POLJOPRIVREDU, ZAŠTITU OKOLIŠA I RURALNI RAZVOJ | 8.015.000,00 | 8.115.000,00 | 8.115.000,00 |
| UPRAVNI ODJEL ZA OBRAZOVANJE, KULTURU I ŠPORT | 99.999.769,00 | 101.880.408,00 | 101.880.408,00 |
| UPRAVNI ODJEL ZA GRADITELJSTVO, PROMET, PROSTORNO UREĐANJE I KOMUNALNU INFRASTRUKTURU | 11.873.950,00 | 12.873.950,00 | 12.873.950,00 |
| UPRAVNI ODJEL ZA GOSPODARSTVO, OBRTNIŠTVO I REGIONALNI RAZVOJ | 11.847.000,00 | 12.182.800,00 | 12.182.800,00 |
| **UKUPNO** | 517.020.862,00 | 531.683.705 | 531.683.705 |

U planiranju treba se pridržavati zadanih limita, a u predlaganju projekata i aktivnosti treba poštovati definirane prioritete, planirani dovršetak započetih projekata i osigurati učinkovitost uloženih sredstava, uz mjere štednje.

**Proračunski korisnici u sklopu funkcija koje se decentraliziraju**

Rashodi za decentralizirane funkcije planiraju se prema Uputama Ministarstava financija za razdoblje 2018. – 2020. godine, Uredbi o načinima izračuna iznosa pomoći izravnanja za decentralizirane funkcije jedinica lokalne i područne (regionalne) samouprave, Odlukom Vlade o minimalnim financijskim standardima za decentralizirane funkcije za zdravstvene ustanove u 2018. godini te Odluci vlade o minimalnim financijskim standardima, kriterijima i mjerilima za decentralizirano financiranje domova za starije i nemoćne u 2018. godini. Proračunski korisnik dodatno povećanje materijalnih rashoda prikazuje samo iznimno, što je potrebno detaljnije obrazložiti (novi objekti, novi program, povećan broj učenika i sl.).

Iznosi limita proračunskih korisnika Bjelovarsko bilogorske županije navedeni su u tablicama u prilogu.

Po pitanju limita u školstvu vezanih uz izvršenje ranijih projekata kao što su Sufinanciranje prehrane za djecu sa rizikom od siromaštva te Shema školskog mlijeka i voća rebalans proračuna potrebno je uskladiti sa izvršenjem od I-VI mjeseca, dok je za Asistente u nastavi-faza III potrebno isplanirati sredstva na razini čitave 2018. godine.

U rujnu 2018. godine pokrenuti su novi projekti Školska shema i Školski obrok za sve koje je u rebalansu potrebno isplanirati za razdoblje rujan-prosinac 2018.

Vezano uz projekte energetske obnove koje sufinancira Županija iz izvornog dijela prihoda u dogovoru sa nadležnim upravnim odjelima (obrazovanje i zdravstvo) prema očekivanju realizacije i povlačenju sredstava za 2018. godinu potrebno je rebalansirati i navedene projekte (smanjiti /ili povećati izvorni plan).

Aktivnosti koje se financiraju iz izvornih sredstava Proračuna BBŽ – županijska natjecanja, kulturne i javne djelatnosti škola, određeni vlastiti projekti ili odobrena sredstva za pojedina događanja, moraju se isplanirati prema dogovorenom planu i predviđenim sredstvima do kraja godine između korisnika i BBŽ (planiraju korisnici na proračunskim pozicijama).

Kod korisnika (ponajviše škola) koje su po konačnom obračunu uplatile višak sredstava u Proračun BBŽ, a do sada nisu zatražile povrat, u rebalansu proračuna potrebno je zatražiti otvaranje nove pozicije – Financiranje redovne djelatnosti škola – iznad standarda te isplanirati rashode koji bi se iz navedenog financirali.

Prilikom izrade rebalansa voditi računa da se sve pozicije koje imaju izvršenje, a nisu pokrivene planom stave u plan.

Decentralizirana sredstva u školstvu dodjeljena su u ukupnim limitima gdje je svakom korisniku, prema vlastitim potrebama omogućeno da po pojedinim stavkama i realizaciji te vlastitim potrebama izrebalansira navedena sredstva neovisno o ranije danim limitima za energente, zdravstvene preglede i slično. Bitno je da se dodjeljeni ukupni limiti prema tablici u prilogu ne probijaju.

Proračunski korisnici pri unosu rebalansa u sustav riznice obvezni su unijeti i izmjene i dopune ostalih i vlastitih prihoda ukoliko je došlo do novonastalih okolnosti u financiranju korisnika. Isto tako, ukoliko je došlo do novih projekata za koje županija nije obaviještena te je potrebno otvaranje novih pozicija, molim da se navedeni unesu u sustav riznice te oko otvaranja pozicija kontaktira Upravni odjel za proračun i javnu nabavu.

U Financijski plan proračunskog i izvanproračunskog korisnika potrebno uključiti i predviđeni manjak, odnosno višak prihoda te s navedenim bilančnim kategorijama postići uravnoteženje.

Financijski plan koji uključuje isključivo plan prihoda i rashoda bez rezultata poslovanja ne pruža cjelovit financijski okvir za donošenje odluka o budućoj potrošnji i izvorima financiranja.

Financijski rezultat u računovodstvenim evidencijama iskazan na podskupini računa 922 Višak/manjak prihoda.

Višak i manjak ne iskazuje se u financijskom planu na računima razreda 6/7 i 3/4, već se u sam financijski plan uključuje bilančna pozicija 922 Višak/manjak prihoda. Činjenica je da je konačni rezultat poslovanja poznat tek u siječnju godine za koju se donosi financijski plan pa se zbog toga prilikom planiranja tj. izrade financijskog plana-rebalansa proračuna u obzir uzima planirani rezultat poslovanja, odnosno njegova procjena rezultata poslovanja.

Model financijskog plana proračunskog i izvanproračunskog korisnika proračuna jedinice lokalne i područne (regionalne) samouprave dan je u prilogu ovih Uputa. Sastoji se od Općeg dijela, Plana prihoda i primitaka te Plana rashoda i izdataka.

**Terminski plan izrade rebalansa:**

**Proračunski korisnici u osnovnom i srednjem školstvu** obuhvaćeni decentralizacijom *unose samostalno svoje izmjene i dopune financijskog plana za 2018. u riznicu* i dostavljaju svoje prijedloge financijskog plana Upravnom odjelu za obrazovanje, kulturu, šport i nacionalne manjine Bjelovarsko bilogorske županije.

**Rok za dostavu: 24. listopada 2018. godine.**

**Centri za socijalnu skrb na području Bjelovarsko bilogorske županije** obuhvaćeni decentralizacijom *unose samostalno svoje izmjene i dopune financijskog plana za 2018. u riznicu* i dostavljaju svoje prijedloge financijskih planova za decentralizirane funkcije Upravnom odjelu za zdravstvo, socijalnu zaštitu i umirovljenike Bjelovarsko bilogorske županije.

**Rok za dostavu Bjelovarsko bilogorskoj županiji: 24. listopada 2018. godine.**

**Zdravstvene ustanove u nadležnosti Bjelovarsko bilogorske županije** *unose samostalno svoje izmjene i dopune financijskog plana za 2018. u riznicu* i dostavljaju svoje prijedloge financijskog plana Upravnom odjelu za zdravstvo, socijalnu zaštitu i umirovljenike Bjelovarsko bilogorske županije.

**Rok za dostavu Bjelovarsko bilogorskoj županiji: 24. listopada 2018. godine.**

**Dom za stare i nemoćne Bjelovar** *unosi samostalno svoje izmjene i dopune financijskog plana za 2018. godinu u riznicu* i dostavlja prijedlog financijskog plana Upravnom odjelu za zdravstvo, socijalnu zaštitu i umirovljenike Bjelovarsko bilogorske županije.

**Rok za dostavu: 24. listopada 2018. godine.**

**Javna ustanova – Zavod za prostorno uređenje Bjelovarsko bilogorske županije** *unosi samostalno svoje izmjene i dopune financijskog plana za 2018. godinu u riznicu* idostavlja prijedlog izmjene i dopune financijskog plana za 2018. godinu Upravnom odjelu za graditeljstvo, promet, prostorno uređenje i komunalnu infrastrukturu Bjelovarsko bilogorske županije.

**Rok za dostavu: 24. listopada 2018. godine.**

**Javna ustanova za upravljanje zaštićenim prirodnim vrijednostima** *unosi samostalno svoje izmjene i dopune financijskog plana za 2018. godinu u riznicu* i dostavlja prijedlog izmjena i dopuna financijskog plana za 2018. godinu Upravnom odjelu za poljoprivredu, šumarstvo, slatkovodno ribarstvo, lovstvo i zaštitu okoliša.

**Rok za dostavu: 24. listopada 2018. godine.**

**Kulturni centar Mato Lovrak** *unose samostalno svoje izmjene i dopune financijskog plana za 2018. u riznicu* i dostavlja prijedlog izmjena i dopuna financijskog plana za 2017. godinu Upravnom odjelu za obrazovanje, kulturu, sport.

**Rok za dostavu: 24. listopada 2018. godine.**

**Ostali korisnici proračuna** dostavljaju svoje financijske zahtjeve nadležnom upravnom odjelu u Bjelovarsko bilogorskoj županiji.

**Rok za dostavu: 24. listopada 2018. godine**

**Tvrtke i ostali korisnici** dostavljaju svoje financijske zahtjeve nadležnom upravnom odjelu u Bjelovarsko bilogorskoj županiji.

**Rok za dostavu: 24. listopada 2018. godine.**

**Županijska uprava za ceste Bjelovar** dostavlja prijedlog izmjena i dopuna financijskog plana za 2018. Upravnom odjelu za graditeljstvo, promet, prostorno uređenje i komunalnu infrastrukturu.

**Rok za dostavu: 24. listopada 2018. godine.**

Upravni odjeli obvezni su pridržavati se odredbi Zakona o proračunu i ovih Uputa u predlaganju programa i aktivnosti za razdoblje 2018. – 2020. godine iz svoje nadležnosti, te Upravnom odjelu za proračun i javnu nabavu Bjelovarsko bilogorske županije dostaviti obrađene podatke po korisnicima i detaljna obrazloženja predloženih izmjena i dopuna financijskog plana za 2018. godinu, najkasnije do 29. listopada 2018. godine.

**PROČELNICA:**

**mr.sc. Anita Nekić Pavičić**